  Майя Бывальцева Глазкарысь В. Г. Короленко кун пединститутэз 2018-тӥ арын 247 адями йылпумъяз, со пӧлысь 126 ӧнерчиос гуртъёсы ужаны мынӥзы. Со сярысь ивортэ Удмуртиысь дышетонъя но тодосъя министерстволэн пресс-службаез. 210 адями школаосы, нылпи садъёсы но пиналъёсын ужась дышетонъя мукет огазеяськонъёсы ужаны мынӥзы. Гуртъёсы 126 адями мынӥз. Удмуртие 222 ӧнерчиос кылизы, Глазкаре — 59. Эшшо 8 адями институтысь магистратураын дышетсконзэс азьланьтыны малпаз Удмуртиысь дышетонъя но тодосъя министерстволэн пресс-службаезУдысэтын ивортэмзыя, 28 выпускникъёс дышетсконниысь горд дипломъёсын потӥзы. Озьы ик пусъемын куд-огез егитъёс кык но куинь диплом басьтӥзы. Соос бакалавриатлэн яке магистратуралэн программаосызъя дышетскизы, озьы ик ватсаса ӧнер басьтонъя яке нимысьтыз тодон-валанъёс басьтон программаосъя. Инвожое Глазкарысь пединститутын вуоно ӧнерчиосты люкылон ортчиз. Выпускникъёс вуоно уж сётӥсьёсын — пӧртэм дышетсконниослэн кивалтӥсьёсынызы пумиськизы. Тросэз егитъёс асьсэлы ужан инты азьвыл ик бырйизы. Ватсалом, институтэз йылпумъямзы сярысь дипломъёс туэ озьы ик басьтӥзы заочной амалэн дышетскисьёс, соос 37 вал. Тегъёс: Дышетон Удмуртия Глазкар ГГПИ уж  